DA Den Europæiske Unions Tidende C 262/11

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2010/C 262/07

Støtte nr.: XA 146/10

Medlemsstat: Frankrig

Region: Bourgogne

Støtteordningens betegnelse eller navnet på den virksomhed, der modtager individuel støtte: Aide régionale jeune agriculteur HCF (hors cadre familial)

Retsgrundlag: Code général des collectivités territoriales, særlig article L 1511-2

Circulaire DGFAR/SDEA/C2008-5002 (16.1.2008)

Délibération du Conseil régional de Bourgogne.

Forventede årlige udgifter til ordningen eller det samlede individuelle støttebeløb: 700 000 EUR

Maksimal støtteintensitet: Støtten beløber sig til mellem 3 375 og 13 500 EUR per landbruger.

Gennemførelsesdato: Fra datoen for offentliggørelse af registreringsnummeret for ansøgningen om fritagelse på Kommissionens Generaldirektorat for Landbrug og Udvikling af Landdistrikters websted.

Ordningens eller det individuelle støtteprojekts varighed: Til og med 2013

Målet med støtten: Denne støtteordning falder ind under artikel 7 i forordning (EF) nr. 1857/2006 af 15. december 2006.

Støttens mål er at tilskynde landbrugere til at etablere sig uden for de familiemæssige rammer og ledsage dem i dette i henhold til følgende kriterier:

landbrugerne er under 40 år gamle og etablerer sig på en landbrugsbedrift for første gang som driftsleder

de har de kompetencer og faglige egenskaber, der er nødvendige i henhold til EU-lovgivningen

de forelægger en forretningsplan for udviklingen af deres landbrugsaktiviteter

de er medlem af en gensidig social sikringskasse for landbruget.

Støtten ydes direkte til landbrugeren.

Støtten er forskellig fra den, der kan ydes i henhold til ordning XA 25/07 (program til etablering og udvikling af lokale initiativer (PIDIL).

Berørt(e) sektor(er): Landbrugssektoren

Den støttetildelende myndigheds navn og adresse:

Conseil régional de Bourgogne Direction de l’agriculture et du développement rural 17 boulevard de la Trémouille BP 23502 21035 Dijon Cedex FRANCE

Websted: http://www.cr-bourgogne.fr/doc/gda/2010-06/RT_9301_CPER_1_aide_regionale_jeune_agriculteur.doc

Andre oplysninger: Med ordningen kan ordning XA 28/09 fortsættes med et årligt budget, der er bedre tilpasset unge landbrugere i regionen Bourgogne.

Støtte nr.: XA 147/10

Medlemsstat: Frankrig

Region: Bourgogne

Støtteordningens betegnelse eller navnet på den virksomhed, der modtager individuel støtte: Conseils aux agriculteurs

Retsgrundlag: Code général des collectivités territoriales, særlig article L 1511-2

Délibération du Conseil régional de Bourgogne.

Forventede årlige udgifter til ordningen eller det samlede individuelle støttebeløb: 1 000 000 EUR

Maksimal støtteintensitet: 80 % af de støtteberettigede udgifter (teknikudgifter og udgifter til dokumentation og kommunikation) til rådgivning vedrørende følgende:

energi, landbrugsaffald, integreret produktionsform, fremstød for produkterne inden for rammerne af en lokal eller regional plan

landbrugsudstyr

diversificering af aktiviteterne

produktionsformer inden for kollektive brancheprojekter (sundhed, genetik, reduktion af rå- og hjælpestoffer).

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort identifikationsnummeret for fritagelsesanmodningen på internettet.

Ordningens eller det individuelle støtteprojekts varighed: Til og med 2013

Målet med støtten: Denne støtteordning falder ind under artikel 15 i forordning (EF) nr. 1857/2006 af 15. december 2006.

Rådgivningen er midlertidig og uden relation til landbrugets normale drift.

Ordningen giver mulighed for finansiering af de specifikke udgifter ved disse forskellige aktioner, der gennemføres af kollektive landbrugsorganisationer. I overensstemmelse med artikel 15, stk. 3 og 4, i undtagelsesforordningen udbetales der ingen støtte til landbrugerne, og alle støtteberettigede har adgang til de tiltag, som de kollektive organisationer gennemfører, uden at være tvunget til medlemskab af disse organisationer.

Berørt(e) sektor(er): Landbrugsproduktion

Den støttetildelende myndigheds navn og adresse:

Conseil régional de Bourgogne Direction de l’agriculture et du développement rural 17 boulevard de la Trémouille BP 23502 21035 Dijon Cedex FRANCE

Websted:

http://www.cr-bourgogne.fr/doc/gda/2010-06/RT_7101_AA_2_conseils_aux_agriculteurs.doc

http://www.cr-bourgogne.fr/doc/gda/2010-06/RT_9301_AA_3_conseils_aux_agriculteurs_en_agroequipement.doc

http://www.cr-bourgogne.fr/doc/gda/2010-06/RT_9301_AA_4_conseils_aux_agriculteurs_en_diversification.doc

http://www.cr-bourgogne.fr/doc/gda/2010-06/RT_9302_CPER_4_conseils_aux_agriculteurs_modes_production.doc

Andre oplysninger: Med denne ordning kan ordning XA 32/09 fortsætte med et årligt budget, der er bedre tilpasset landbrugernes behov i regionen Bourgogne.